शराबबंदी के लिए निकाली रैली निगम गार्डन में वाइन पाठशाला
शहर में शराबबंदी की मांग को लेकर हर दिन प्रदर्शन हो रहे हैं। सरकार ने जिस दिन से शराब बेचने का ऐलान किया है उस दिन से अलग-अलग सामाजिक और राजनीतिक संगठन विरोध प्रकट कर रहे हैं। शुक्रवार को मुस्लिम समाज ने शराबबंदी की मांग को लेकर रामनगर से एक रैली निकाली।
हाथों में शराबबंदी की मांग लिखी तख्ती लेकर समाज के लोग रैली में शामिल हुए। इससे पहले भी शराबबंदी की मांग को लेकर मुस्लिम समाज तीन बार रैली निकाल चुका है। इसी तरह कांग्रेस के छात्र संगठन एनएसयूआई ने नगर निगम गार्डन में वाइन पाठशाला लगाई। इस दौरान छात्र नेताओं ने सरकार के फैसले का विरोध किया। प्रदर्शनी के माध्यम से युवाओं पर शराब के दुष्प्रभाव को दिखाने की कोशिश की गई।
शराबबंदी के लिए मुस्लिम समाज ने रामनगर से तेलघानी नाका तक निकाली रैली।
शराब ठेका ठेकेदारों के हाथ से निकलने के बाद आबकारी विभाग ने उनके खाता-बही को अपडेट करने का काम शुरू कर दिया है। 31 मार्च को जिले के सभी शराब ठेकेदारों का खाता बंद हो जाएगा। इस वजह से आबकारी विभाग नहीं चाहता है कि किसी भी ठेकेदार पर कोई रकम बकाया हो। विभाग ने ऐसे ठेकेदारों की सूची भी तैयार कर ली है, जिनका बकाया एक या दो महीने से ज्यादा है। ऐसे ठेकेदारों की एफडी जब्त की जाएगी। आबकारी विभाग के अफसरों ने बताया कि जिले में करीब 400 करोड़ के राजस्व की वसूली की जानी है। इसमें बड़ी रकम विभाग को मिल चुकी है। वित्तीय साल का आखिरी महीना होने की वजह से पिछली वसूली भी तेज कर दी गई है। अफसरों के अनुसार शराब ठेकेदारों को एक महीने की रकम एडवांस लेकर ही शराब की सप्लाई की जाती रही है। इस वजह से बकाया की रकम कम बाती है। विभाग ने पुराने ठेकेदारों के भी खाते बाहर निकाल लिए हैं। आबकारी विभाग ने सभी जिलों के अफसरों से कहा है कि शराब बेचने का काम निजी हाथों में नहीं रहेगा।
सरकार ने शराब ठेकेदारों से शुरू की बकाए की वसूली
नगर निगम गार्डन में शुक्रवार की सुबह एक पाठशाला की प्रदर्शनी लगी। इसमें शामिल हर छात्र नशा कर रहा था। यहां एक बोर्ड लगा था, जिसमें सिलेबस का जिक्र था। सिलेबस में शराब के अलग-अलग ब्रांड का नाम था। टीचर बच्चों को ब्रांड की खासियत बता रहे थे। इस बीच छात्र शराब का नशा करते हुए इससे जुड़े सवाल भी कर रहे थे। कुछ इसी तरह के प्रयोग के साथ शुक्रवार को एनएसयूआई ने शराबबंदी की मांग को लेकर प्रदर्शन किया। इस पाठशाला के जरिए एनएसयूआई ने शराबबंदी नहीं होने पर युवा पीढ़ी के भविष्य पर पड़ने वाले दुष्प्रभाव को दिखाने की कोशिश की। इस दौरान एनएसयूआई प्रदेश अध्यक्ष आकाश शर्मा, शहर कांग्रेस अध्यक्ष विकास उपाध्याय, भावेश शुक्ला, कोमल अग्रवाल, अमित शर्मा , शांतनु झा, हेमंत पाल, विनोद कश्यप, कृष्णा सोनकर, निखिल बघेल आदि मौजूद थे।
hin_Deva hin_Deva hin_Deva hin_Deva hin_Deva hin_Deva hin_Deva